דבינצנזיה

דבינצנזיה (שם מדעי: Devincenzia) הוא סוג של עוף נכחד טורף בן משפחת הפורוסרקוסיים שבסדרת הקריאמאים, אשר חי באמריקה הדרומית במהלך תחילת המיוקן עד לתחילת הפליוקן לפני 4–21 מיליון שנה מהיום. בעבר כונה אונקטורניס (Onactornis). סוג זה תואר לראשונה ב-1932 וכלל 2 מינים: Devincenzia gallinali ו-Devincenzia pozzi. הוא קיבל את שמו על שם גריבלדי דבינצנזי (Garibaldi Devincenzi).

הדבינצנזיה היה טורף-על גדול באזור מחייתו בערבות הקדומות של אורוגוואי ושל צפון ארגנטינה (סביב בואנוס איירס ואנטרה ריוס), שם התגלו מאובניו. הוא הגיע לגובה 2.5 מטרים ולמשקל 250 קילוגרם ובמראהו דמה לפורוסרקוס, אך היה בעל עצמות חזה רחבות וחזקות יותר. עד לגילוי הקלנקן בערבות ארגנטינה הוא נחשב לסוג הגדול ביותר. המקור של עוף זה היה מרתיע מאוד ואורך הגולגולת הגיע ל-65 סנטימטרים מה שאיפשר לו להרוג בחבטה קלה ממקורו.

קישורים חיצוניים

פורוסרקוסיים
מגה-פאונה של הנאוגן באמריקה הדרומית
מאובני טקסונים שתוארו ב-1932